
22 Φεβρουάριου 2019 


ΤΕΥΧΟΣ ΔΕΥΤΕΡΟ 


Αρ 


. Φύλλου 563 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση της 3/9.1.2019 απόφασης του Διοικητι¬ 
κού Συμβουλίου της Κεντρικής Ένωσης Δήμων 
Ελλάδας, με την οποία τροποποιείται ο Οργανι¬ 
σμός Εσωτερικής Υπηρεσίας της. 

2 Καθορισμός ανώτατου ύψους ποσού για τις πα¬ 
ροχές και τη χορήγηση-σύνδεση συσκευών κινη¬ 
τής τηλεφωνίας των υπαλλήλων του Υπουργείου 
Εξωτερικών. 


ΑΠΟΦΑΣΕΙΣ 

Αριθμ. 11696 _ (1) 

Έγκριση της 3/9.1.2019 απόφασης του Διοικητι¬ 
κού Συμβουλίου της Κεντρικής Ένωσης Δήμων 
Ελλάδας, με την οποία τροποποιείται ο Οργανι¬ 
σμός Εσωτερικής Υπηρεσίας της. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1 .Τις διατάξειςτου άρθρου 40 του π.δ. 75/2011 «Περι¬ 
φερειακές Ενώσεις Δήμων και Κεντρική Ένωση Δήμων 
Ελλάδας» (Α' 182). 

2. Τις διατάξεις του άρθρου 10 του ν. 3584/2007 (ΦΕΚ 
143 Α'), όπως ισχύει. 


3. Την 145/2426/9.6.2005 απόφαση του Διοικητικού 
Συμβουλίου της ΚΕΔΚΕ «Έγκριση Οργανισμού Εσωτερι¬ 
κής Υπηρεσίας της ΚΕΔΚΕ». 

4. Την 62874/27-12-2005 (ΦΕΚ 1834 Β') απόφαση 
του Υφυπουργού Εσωτερικών, Δημόσιας Διοίκησης και 
Αποκέντρωσης «Έγκριση του Οργανισμού Εσωτερικής 
Υπηρεσίας της Κεντρικής Ένωσης Δήμων και Κοινοτήτων 
Ελλάδας». 

5. Την 3/9.1.2019 απόφαση του Διοικητικού Συμβου¬ 
λίου της ΚΕΔΕ «Έγκριση Οργανισμού Εσωτερικής Υπη¬ 
ρεσίας της ΚΕΔΕ». 

6. Τις διατάξεις του π.δ. 88/2018 «Διορισμός Υπουργών, 
Αναπληρωτών Υπουργών και Υφυπουργών» (Α' 160). 

7. Τις από 12-2-2019 βεβαιώσεις της ΚΕΔΕ ότι πληρού- 
νται οι προϋποθέσεις του άρθρου 10 του ν. 3584/2007, 
όπως ισχύει, για την σύσταση των θέσεων, καθώς ο 
μέσος όρος των τακτικών εσόδων των δύο τελευταίων 
ετών είναι διπλάσιος του ποσού στο οποίο ανέρχεται η 
ετήσια δαπάνη του βασικού μισθού του καταληκτικού 
κλιμακίου των προτεινόμενων νέων θέσεων πολλαπλα- 
σιαζόμενης της δαπάνης αυτής επί δύο. 

8. Το γεγονός ότι από τη ν παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Εγκρίνουμε την 3/9.1.2019 απόφαση του Διοικητικού 
Συμβουλίου της Κεντρικής Ένωσης Δήμων Ελλάδας, περί 
τροποποίησης του Οργανισμού Εσωτερικής Υπηρεσί- 

ας της ΚΕΔΕ, ο οποίος είχε ψηφιστεί με την 145/2426/ 
9.6.2005 απόφαση του Διοικητικού Συμβουλίου της ΚΕΔ- 
ΚΕ και εγκριθεί με την 62874/27-12-2005 (ΦΕΚ 1834 Β') 
απόφαση του Υφυπουργού Εσωτερικών, Δημόσιας Διοί¬ 
κησης και Αποκέντρωσης, ως κατωτέρω : 

Άρθρο 1 

Η 145/2426/9.6.2005 απόφαση του Διοικητικού Συμ¬ 
βουλίου της ΚΕΔΚΕ περί «Έγκρισης Οργανισμού Εσω¬ 
τερικής Υπηρεσίας της ΚΕΔΚΕ», τροποποιείται ως εξής: 

1. Δημιουργείται νέα Διεύθυνση, η οποία περιγράφεται 
στο νέο άρθρο 13 ως εξής: 

Άρθρο 13 

Διεύθυνση λειτουργίας και 

υποστήριξης οργάνων ΚΕΔΕ. 

Η Διεύθυνση διαρθρώνεται στις εξής διοικητικές ενό¬ 
τητες: 

Α) Τμήμα Εκλογικής Διαδικασίας Ανάδειξης Οργάνων 
ΚΕΔΕ. 

Β) Τμήμα Υποστήριξης και Λειτουργίας Οργάνων ΚΕΔΕ. 

Γ) Τμήμα Υποστήριξης και Λειτουργίας Οργάνων Δι¬ 
οίκησης ΚΕΔΕ. 

Οι αρμοδιότητες των ενοτήτων της Διεύθυνσης είναι 
οι ακόλουθες: 

13.1. Τμήμα Εκλογικής Διαδικασίας Ανάδειξης Οργά¬ 
νων ΚΕΔΕ. 

- Η συγκέντρωση των στοιχείων των εκπροσώπων των 
ΠΕΔ στη Γενική Συνέλευση της ΚΕΔΕ. 

- Η μέριμνα και η εποπτεία και ο συντονισμός διεξα¬ 
γωγής της εκλογοαπολογιστικής Γενικής Συνέλευσης της 
ΚΕΔΕ, για την ανάδειξη του Διοικητικού και Εποπτικού 
της Συμβουλίου. 

- Η μέριμνα και η εποπτεία εκλογής του Προεδρείου 
της ΚΕΔΕ και της Εκτελεστικής Επιτροπής. 

- Η τήρηση στοιχείων Δημάρχων και Δημοτικών Συμ¬ 
βούλων, ανά Δημοτική Περίοδο. 

13.2. Τμήμα Υποστήριξης και Λειτουργίας Οργάνων 
ΚΕΔΕ (Γενική Συνέλευση, Εποπτικό Συμβούλιο και Γενικός 
Γραμματέας) 

- Η συγκέντρωση από τις αρμόδιες υπηρεσίες των κάθε 
φύσης κειμένων ή γενικά του πληροφοριακού υλικού 
που προορίζονται για τα μέλη των οργάνων και η έγκαι¬ 
ρη αποστολή τους στα μέλη. 

- Η οργανωτική προετοιμασία των συνεδριάσεων των 
οργάνων. 

- Η τήρηση αρχείων, πρακτικών, εισηγήσεων και απο¬ 
φάσεων των οργάνων της ΚΕΔΕ. 

- Η γραμματειακή υποστήριξη της Γενικής Συνέλευσης, 
του Εποπτικού Συμβουλίου και του Γενικού Γραμματέα 
της ΚΕΔΕ, (διεκπεραίωση προσωπικής αλληλογραφίας, 
δακτυλογραφήσεις, ενημέρωση για ραντεβού και τηλε¬ 
φωνήματα και η διεκπεραίωση κάθε άλλης παρόμοιου 
χαρακτήρα διοικητικής δραστηριότητας). 

- Η γραμματειακή επεξεργασία και σύνταξη πρακτικών 
των αποφάσεων των οργάνων (γενική Συνέλευση και 
Εποπτικό Συμβούλιο), με ιδιαίτερη μέριμνα στην οριστι¬ 
κή διατύπωσή τους σε συνεργασία με τη Νομική Υπηρε¬ 
σία και στη συνέχεια η ολοκληρωμένη επεξεργασία με 
τον Γενικό Διευθυντή. 


- Η σύνταξη αποφάσεων και κάθε είδους εγγράφων της 
Γενικής Συνέλευσης του Εποπτικού Συμβουλίου και του 
Γενικού Γραμματέα και η αποστολή αυτών στους φορείς 
που απαιτείται ή εμπλέκονται. 

- Ο χειρισμός εφαρμογών λογισμικού σχετικών με τις 
λειτουργίες του τμήματος. 

13.3. Τμήμα Υποστήριξης και Λειτουργίας Οργάνων 
Διοίκησης ΚΕΔΕ (Διοικητικό Συμβούλιο, Εκτελεστική 
Επιτροπή, Πρόεδρος) 

- Η συγκέντρωση από τις αρμόδιες υπηρεσίες της 
ΚΕΔΕ των κάθε φύσης κειμένων ή γενικά του πληρο¬ 
φοριακού υλικού, που προορίζονται για τα μέλη των 
Οργάνων διοίκησης της ΚΕΔΕ και η έγκαιρη αποστολή 
τους σ' αυτά πριν τη σύγκληση των αντιστοίχων Οργά¬ 
νων διοίκησης. 

- Η οργανωτική προετοιμασία των συνεδριάσεων των 
Οργάνων διοίκησης 

- Η τήρηση και η γραμματειακή επεξεργασία πρακτι¬ 
κών και αποφάσεων των Οργάνων διοίκησης με ιδιαί¬ 
τερη μέριμνα στην οριστική διατύπωση των αποφάσε¬ 
ων του Διοικητικού Συμβουλίου με τη συνεργασία του 
Γενικού Διευθυντή και της Νομικής υπηρεσίας και στη 
συνέχεια η διεκπεραίωσή τους. 

- Η τήρηση αρχείων πρακτικών, εισηγήσεων και απο¬ 
φάσεων των Οργάνων διοίκησης. 

- Η ανάρτηση των αποφάσεων των οργάνων στο δια¬ 
δίκτυο, σύμφωνα με τα όσα προβλέπει ο ν. 3861/2010, 
όπως ισχύει. 

- Η μέριμνα για την αναπαραγωγή, διανομή ή απο¬ 
στολή των αποφάσεων ή εισηγήσεων των Οργάνων δι¬ 
οίκησης στους αρμόδιους αποδέκτες, σύμφωνα με τις 
οδηγίες του Γενικού Διευθυντή. 

- Η γραμματειακή υποστήριξη της Εκτελεστικής Επι¬ 
τροπής, του Προέδρου και του Γενικού Διευθυντή, (δι¬ 
εκπεραίωση προσωπικής αλληλογραφίας, δακτυλογρα¬ 
φήσεις, ενημέρωση για ραντεβού και τηλεφωνήματα 
και η διεκπεραίωση κάθε άλλης παρόμοιου χαρακτήρα 
διοικητικής δραστηριότητας). 

- Η γραμματειακή υποστήριξη των μελών των Οργά¬ 
νων διοίκησης. 

- Ο χειρισμός εφαρμογών λογισμικού σχετικών με τις 
προηγούμενες λειτουργίες 

Το μέχρι σήμερα άρθρο 13: Αρμοδιότητες Διευθυντών 
αλλάζει αρίθμηση και γίνεται άρθρο 14, όπως αλλάζει 
και η αρίθμηση των επόμενων άρθρων. 

2. Στο άρθρο 10: Διεύθυνση Επικοινωνίας και Διεθνών 
Σχέσεων, προστίθεταιΤμήμα Ευρωπαϊκών Προγραμμά¬ 
των, ως εξής: 

10.4. Τμήμα Ευρωπαϊκών Προγραμμάτων. Οι αρμοδι¬ 
ότητες του Τμήματος είναι οι ακόλουθες: 

- υποβολή προτάσεων σε ευρωπαϊκά αναπτυξιακά 
προγράμματα (ποικιλία ς9ΐΐ5 ΗΟΒΙΖΟΝ, ΕΙΓΕ, ΙηΐθΐΎθ9, 
ΕΕΑ κλ φορείς) και υποστήριξή τους, εύρεση εταίρων 
για τη διαμόρφωση αποτελεσματικών ςοπεοιΤίαιη 
με αρχικό στόχο τη δόμηση προτάσεων που θα 
εμπλέκουν τόσο την ΚΕΔΕ όσο και τους ΟΤΑ και με 
απώτερο στόχο την πολλαπλασιαστική ωφέλεια των 
τελευταίων. 

- Πλήρης επιστημονική και τεχνική στήριξη όλων των 
δράσεων που πρέπει να αναληφθούν από την ΚΕΔΕ για 
την υλοποίηση των παραδοτέων της σε έργα στα οποία 
είναι εταίρος. 

- Συνεργασία με εξωτερικούς παράγοντες όπου αυτό 
προβλέπεται από τα έργα και κρίνεται απαραίτητο. 

- Διάδοση των αποτελεσμάτων των έργων και κυρίως 
των εργαλείων και καινοτόμων πρακτικών που απορρέ¬ 
ουν από την πιλοτική εφαρμογή τους, προς όφελος όλων 
των ΟΤΑ της χώρας με την χρήση όλων των εργαλείων 
που διαθέτει η ΚΕΔΕ (ηλεκτρονική σελίδα (5ίΐθ), ηλε¬ 
κτρονική εφημερίδα (θ]ουιτΐ3ΐ), δελτία και συνεντεύξεις 
τύπου, παρουσιάσεις σε θεματικά συνέδρια εντός και 
εκτός Ελλάδος). 

- Λειτουργία ΗθΙρ άθ5Κ για την συμβουλευτική υπο¬ 
στήριξη των δήμων 

3. Στο άρθρο 17: Θέσεις και τυπικά προσόντα τακτικού 
προσωπικού προστίθενται τέσσερις (4) θέσεις προσωπι¬ 
κού στις παρακάτω κατηγορίες: 

- ΠΕ Διοικητικού - Οικονομικού, θέση 1 

- ΤΕ Διοικητικού - Λογιστικού, θέση 1 


- ΔΕ Διοικητικών Γραμματέων, θέση 1. 

- ΔΕ Οδηγού, θέση 1. 

4. Στο Άρθρο 12: Διεύθυνση Διοικητικών Υπηρεσιών 
διαγράφεται το Τμήμα Διοικητικής Υποστήριξης των 
Οργάνων Διοίκησης. 

Οι ανωτέρω τροποποιήσεις αποτυπώνονται και στο 
νέο Οργανόγραμμα Υπηρεσιών της ΚΕΔΕ, όπως αυτό 
επισυνάπτεται στο παράρτημα. 

Άρθρο 2 

Κάλυψη δαπάνης 

Από την απόφαση αυτή προκαλείται δαπάνη ύψους 
88.044,00 € για το τρέχον έτος 2019 που θα καλυφθεί 
από τον ΚΑ: 60.00 του προϋπολογισμού έτους 2019 της 
ΚΕΔΕ. Για τα επόμενα έτη προκαλείται δαπάνη ύψους 
88.044,00 € η οποία θα προβλέπεται στους αντίστοιχους 
προϋπολογισμούς. 

Κατά τα λοιπά ισχύουν τα αναγραφόμενα στην υπ' 
αριθμ. 62874/27-12-2005 απόφαση του Υφυπουργού 
Δημόσιας Διοίκησης και Αποκέντρωσης «Έγκριση Ορ¬ 
γανισμού Εσωτερικής Υπηρεσίας της ΚΕΔΚΕ» (ΦΕΚ1834/ 
τ.Β'/27-12-2005). 




ΠΑΡΑΡΤΗΜΑ : Οργανόγραμμα Υπηρεσιών ΚΕΔΕ 

Άρθρο 3 
Έναρξη ισχύος 

Η ισχύς του παρόντος Οργανισμού Εσωτερικής Υπηρε¬ 
σίας αρχίζει από τη δημοσίευσή του στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Φεβρουάριου 2019 
Ο Υπουργός 

ΑΛΕΞΑΝΔΡΟΣ ΧΑΡΙΤΣΗΣ 


Αριθμ. ΣΤ5/Φ. 085.1724 20102001 / ΑΣ 9239 (2) 

Καθορισμός ανώτατου ύψους ποσού για τις πα¬ 
ροχές και τη χορήγηση-σύνδεση συσκευών κι¬ 
νητής τηλεφωνίας των υπαλλήλων του Υπουρ¬ 
γείου Εξωτερικών. 

Ο ΥΦΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Το ν. 3566/2007 «Κύρωση ως Κώδικα του "Οργα¬ 
νισμού του Υπουργείου Εξωτερικών"» (Α' 117), όπως 
τροποποιήθηκε και ισχύει. 

2. Το ν. 4270/2014 «Αρχές δημοσιονομικής διαχείρισης 
και εποπτείας - Δημόσιο Λογιστικό και άλλες διατάξεις» 
(Α' 143), όπως τροποποιήθηκε και ισχύει. 

3. Το άρθρο 43 παρ. 3 του ν. 4484/2017 «Προσαρμογή 
της Ελληνικής Νομοθεσίας στις διατάξεις της Οδηγίας 
(ΕΕ) 2016/881 και άλλες διατάξεις» (Α' 110). 

4. Το π.δ. 230/1998 «Αρμοδιότητες και διάρθρωση 
Κεντρικής Υπηρεσίας του Υπουργείου Εξωτερικών» 
(Α' 177), όπως τροποποιήθηκε και ισχύει. 

5. Το π.δ. 80/2016 «Ανάληψη υποχρεώσεων από τους 
διατάκτες» (Α' 145). 

6. Το π.δ. 88/2018 « Διορισμός Υπουργών, Αναπληρω¬ 
τών Υπουργών και Υφυπουργών» (Α' 160). 

7. Την Π23ΥΦΥΠ-60923/31.10.2018 «Καθορισμός αρ¬ 
μοδιοτήτων Υφυπουργού Εξωτερικών Μάρκου Μπόλα- 
ρη» (Β' 4896) απόφαση του Πρωθυπουργού και Υπουρ¬ 
γού Εξωτερικών. 

8. Την ΣΤ5/Φ. 085.1/2420102001/ΑΣ 1430/28.1.2019 
«Ανάθεση απόφασης για τον καθορισμό ανώτατου 
ύψους ποσού για τις παροχές και τη χορήγηση- σύνδε¬ 
ση συσκευών κινητής τηλεφωνίας των υπαλλήλων του 
Υπουργείου Εξωτερικών» (Β' 429) απόφαση του Πρω¬ 
θυπουργού και Υπουργού Εξωτερικών. 

9. Την παράγραφο 5 του άρθρου 41 και του άρθρου 
90 του Κώδικα Νομοθεσίας για την Κυβέρνηση και τα 
κυβερνητικά όργανα, που κυρώθηκε με το άρθρο πρώτο 
του π.δ. 63/2005 « Κωδικοποίηση της νομοθεσίας για την 
Κυβέρνηση και τα κυβερνητικά όργανα» (Α' 98). 

10. Το γεγονός ότι από την εφαρμογή των διατάξε¬ 
ων της παρούσας προκαλείται κατ' εκτίμηση σε βάρος 
του Κρατικού Προϋπολογισμού ετήσια δαπάνη ύψους 
250.000,00 ευρώ για τη δαπάνη της Κεντρικής Υπη ρεσί- 
ας, Φορέας 1009-201 ΚΑΕ 2420102001 με ΑΔΑ: ΨΡΓΑΕ- 


ΓΣΟ και δαπάνη 150.000,00 ευρώ για τη δαπάνη των Αρ¬ 
χών στο εξωτερικό, Φορέας 1009-401 ΚΑΕ 2420102001 
με ΑΔΑ: 63Υ0Ε-4ΜΔ. 

11. Τις υπηρεσιακές ανάγκες των Υπηρεσιών του 
Υπουργείου Εξωτερικών, αποφασίζουμε: 

Α) Εγκρίνουμε τη χρήση εκατό τεσσάρων (104) συνδέ- 
σεων-συσκευών κινητής τηλεφωνίας για τις λειτουργικές 
ανάγκες όλων των Υπηρεσιών της Κεντρικής Υπηρεσί¬ 
ας του Υπουργείου Εξωτερικών για το οικονομικό έτος 
2019, ως ακολούθως: 

α) έντεκα (11) συνδέσεις χωρίς όριο με απεριόριστη 
χρήση ΙΝΤΕΒΝΕΤ, εκ των οποίων (5) συνδέσεις στους επι¬ 
κεφαλής των Διπλωματικών Γραφείων Πρωθυπουργού, 
Υπουργού, Αναπληρωτή Υπουργού, Υφυπουργών, (3) 
συνδέσεις στους: Γενικό Γραμματέα, Γενικό Γραμματέα 
Ευρωπαϊκών Υποθέσεων και Γενικό Γραμματέα ΔΟΣ και 
ΑΣ και (3) συνδέσεις για χρήση μόνο ΙΝΤΕΒΝΕΤ. 

β) οκτώ (8) συνδέσεις με όριο έως 300 ευρώ μηνιαίως, 
εκ των οποίων (1) στον Ειδικό Γραμματέα Θρησκευτι¬ 
κής και Πολιτιστικής Διπλωματίας, (4) στους Διευθυντές/ 
Προϊσταμένους των Διπλωματικών Γραφείων Προεδρίας 
Δημοκρατίας, Πρωθυπουργού, Υπουργού και Αναπλη¬ 
ρωτή Υπουργού, (2) στους Προϊσταμένους/Διευθυντές 
της Υπηρεσίας Ενημέρωσης και Διεύθυνσης Εθιμοτυπί¬ 
ας και (1) σε στέλεχος Διπλωμ. Γραφείου Αναπληρωτή 
Υπουργού. 

γ) έντεκα (11) συνδέσεις με όριο έως 200 ευρώ μηνιαί¬ 
ως, εκ των οποίων (2) στους Διευθυντές/ Προϊσταμένους 
των Διπλωματικών Γραφείων των Υφυπουργών, (4) στους 
Γενικούς Διευθυντές Α', Β', Γ' και ΣΤ' , (1) στον επικε¬ 
φαλής της Γενικής Γραμματείας Αποδήμου Ελληνισμού, 

(1) στο Διευθυντή της Γενικής Επιθεώρησης, (1) στον 
Προϊστάμενο του Γραφείου του Γενικού Γραμματέα και 

(2) συνδέσεις για χρήση από το προσωπικό ασφαλείας 
στο εξωτερικό. 

δ) σαράντα έξι (46) συνδέσεις με όριο έως 100 ευρώ 
μηνιαίως, εκ των οποίων (37) στους Διευθυντές/Προϊστα- 
μένους των Διευθύνσεων/Υπηρεσιών της Κεντρικής Υπη¬ 
ρεσίας συμπεριλαμβανομένων και των περιφερειακών 
Υπηρεσιών ως εξής : Α1, Α2, Α3, Α4, Α5, Α6, Α7, Α8, Α9, 
Α10, Α11, Α12, Α13, Β2, Β3, Β4, Β5, Β7, Β8, Γ1, Γ4, Δ1, Δ2, 
Δ3, Δ5, Δ6, Ε1, ΣΤ1 Διευθύνσεις, ΕΝΥ, ΕΝΥ ΔΔΔ, ΕΝΥ ΕΕ, 
Γραμματεία Οικον. Υποθέσεων Β. Ελλάδος, Υπηρεσία Δι¬ 
εθνών Σχέσεων, Γρ. Ευρωπαϊκού Κοινοβουλίου, Μονάδα 
Διαχείρισης Κρίσεων, Υ.Π.Υ. Θράκης, Τεχνική Υπηρεσία, 

(1) σε στέλεχος της Γενικής Γραμματείας Αποδήμου Ελ¬ 
ληνισμού, (1) στον Προϊστάμενο του Γενικού Γραμματέα 
ΔΟΣ και ΑΣ, (3) σε στελέχη του Διπλωμ. Γραφείου Υπουρ¬ 
γού και (2) σε στελέχη της Υπηρεσίας Ενημέρωσης και 

(2) σε στελέχη της Διεύθυνσης Εθιμοτυπίας. 

ε) είκοσι επτά (27) συνδέσεις με όριο έως 80 ευρώ 
μηνιαίως, εκ των οποίων μία (1) στο Διευθυντή της Δι¬ 
πλωματικής Ακαδημίας, μία (1) στον Προϊστάμενο της 
Υπηρεσίας Διπλωματικού και Ιστορικού Αρχείου (1) σε 
στέλεχος του Διπλωμ. Γραφείου Πρωθυπουργού, (2) σε 
στελέχη του Διπλωμ. Γραφείου Υπουργού, (2) σε στε¬ 
λέχη Διπλωμ. Γραφείου Αναπληρωτή Υπουργού, (2) σε 
στελέχη Γραφείου Γεν. Γραμματέα, (7) σε στελέχη της 
Διεύθυνσης Εθιμοτυπίας, (6) σε στελέχη της Υπηρεσί- 

ας Ενημέρωσης, (1) σε στέλεχος της Α12 Διεύθυνσης, 
(2) σε στελέχη της ΣΤ2/Υπηρεσία παρακολούθησης/ 
ανάρτησης ιστοσελίδας και (2) σε στελέχη της Τεχνικής 
Υπηρεσίας. 

στ) μία (1) σύνδεση με όριο έως 1.000 ευρώ μηνιαίως 
για την Υπηρεσία Ενημέρωσης (Υπηρεσία \Λ/ΕΒ 5Μ5). 

Οι ως άνω συνδέσεις, κατόπιν εγκρίσεως του ΣΤ' Γε¬ 
νικού Διευθυντή Προσωπικού, Διοικ. Οργάνωσης και 
Οικονομικής Διαχείρισης, θα ενεργοποιούνται, ανακα¬ 
λούνται και κατανέμονται προς χρήση για την κάλυψη 
υπηρεσιακών αναγκών, αναλόγως της αναγκαιότητας, 
της θέσεως και του βαθμού του χρήστη. 

Β) Την κάλυψη της δαπάνης κινητής τηλεφωνίας των 
Προϊσταμένων/Επικεφαλής εκατόν τριάντα (130) Αρ¬ 


χών μας στο εξωτερικό, για το οικονομικό έτος 2019, 
σύμφωνα με τη συνημμένη στην ανά εξάμηνο εγκρι¬ 
τική απόφαση κατάσταση. Το ύψος του ορίου κάθε 
Αρχής εξαρτάται από το κόστος διαβίωσης κάθε χώ¬ 
ρας, την ιδιαιτερότητα και τη φύση της αποστολής του 
Υπουργείου Εξωτερικών, που επιβάλλει την ανάγκη και 
ταχεία επικοινωνία, τόσο στο εσωτερικό όσο και στο 
εξωτερικό της χώρας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Φεβρουάριου 2019 

Ο Υφυπουργός 

ΜΑΡΚΟΣ ΜΠΟΛΑΡΗΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.θ 1 . 91 · 

ΤΗΛΕΦΩΝΙΚΟ ΚΕΝΤΡΟ: 210 5279000 - ίθχ: 210 5279054 

Πληροφορίες σχετικά με την λειτουργία 
του ιστότοπου: ΗθΙράθ$Ι<.θΙ@θ1.9*' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

1/νθ1}ΐη3$ΐ61'.θ1@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί,τΓΓίτ Γ ι : ■ ,' ,'ώι τη σπη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























